Document ID: /roh_data/filtered/fineweb-2-filterrobots_roh.jsonl.gz/14730

L’atmosfera al Chapella - famigliar, pacific. Sulegl, musica, insatge da magliar e da baiver e divertiment per ils pli pitschens.
Ina èra che va a fin
Cun Phil Benesch che sa retira suenter questa ediziun dal comité d'organisaziun va a fin ina èra en l'istorgia da l'open air. Phil Benesch era in da quels che ha fundà l'open air ed el era responsabel per la musica. Il num Benesch resta dentant en connex cun l'open air. Ils uffants da Phil fan era part da l'organisaziun.
400 fin 600 aspectaturs
Tranter 400 e 600 visitaders hajan ins giavischà, uschia Pascal Benesch ch'è responsabel per la reclama. Ina finamira ch'ins han sco ch'i para cuntanschì. Passa 420 persunas sajan stadas a Chapella. L'open air è ì a fin cun la band Chica Torpedo - quai saja Latin Salsa Pop cun ina purziun funk, jazz e soul.